GAZ-3111

Το GAZ-3111 Volga ήταν ένα αυτοκίνητο που κατασκευάστηκε από το Gorkovsky Avtomobilny Zavod (GAZ, Εργοστάσιο οχημάτων στο Γκόρκι) από το 1998 έως το 2003 ως μια πιο πλούσια έκδοση της μάρκας Volga, και προοριζόταν να διακριθεί από τα κύρια οχήματα αυτής της μάρκας (δηλαδή όλες οι παραλλαγές του παλιού GAZ-24, από το οποίο το νέο GAZ-3111 δεν μοιραζόταν τίποτα).

Τα πρωτότυπα σχεδιάστηκαν το 1996 και το GAZ-3111 ήταν προγραμματισμένο να κυκλοφορήσει το 2000, αλλά ο νέος ιδιοκτήτης του εργοστασίου Όλεγκ Ντεριπάσκα, δεν εντυπωσιάστηκε με το όχημα οπτικά και η υψηλή τιμή του αυτοκινήτου εμπόδισε οποιοδήποτε ενδιαφέρον για τις πωλήσεις, με αποτέλεσμα μόνο 428 αυτοκίνητα να κατασκευαστούν ως μέρος της νέας προπαραγωγής. Ωστόσο, το αυτοκίνητο επηρέασε το επόμενο λίφτινγκ του κύριου Volga - το GAZ-31105, το οποίο, αν και ουσιαστικά ήταν απλά μια αρκετά εκσυγχρονισμένη έκδοση του GAZ-24, πρόσφερε μια καινούρια μάσκα και τελείως νέες αναρτήσεις.https://web.archive.org/web/20181011053717/https://www.zr.ru/archive/zr/1999/12/v-sieriiu#10https://www.kolesa.ru/article/pochemu-umerla-volga-rasskaz-jeksrabotnika-gaza-2015-05-04

 Ιστορία 
Στα τέλη της δεκαετίας του 1980 και στις αρχές της δεκαετίας του 1990, η GAZ έκανε μια προσπάθεια να αντικαταστήσει το GAZ-3102 Volga, το ίδιο ένα πιο εκσυγχρονισμένο και πολυτελές παράγωγο του GAZ-24 Volga, ο βασικός σχεδιασμός του οποίου χρονολογείται από τα τέλη της δεκαετίας του 1960. Αυτό αποδείχθηκε προβληματικό, καθώς ο σχεδιασμός γινόταν ολοένα και πιο ξεπερασμένος και ορισμένες υπηρεσίες που αγόραζαν αυτοκίνητα Volga στη σοβιετική εποχή, αγόραζαν πλέον ξένα και υψηλότερης ποιότητας ανάλογα.

Λόγω αυτού, η GAZ σχεδίασε τη σειρά επιβατικών αυτοκινήτων GAZ-3103, GAZ-3104 και GAZ-3105. Αυτό προοριζόταν να αντικαταστήσει τόσο το GAZ-3102, αλλά και τη μεγαλύτερη και πιο πολυτελή λιμουζίνα GAZ-14 Chaika. Αυτό ήταν ένα εντελώς νέο όχημα σε σύγκριση με την παλιά οικογένεια Volga, και είχε ένα εντελώς νέο αμάξωμα και μηχανική, που βασιζόταν εν μέρει στην τρίτη γενιά του Audi 100, που κυκλοφόρησε το 1982.

Ωστόσο, λόγω οικονομικών προβλημάτων, μόνο το GAZ-3105 τέθηκε σε παραγωγή, διαθέσιμο με κινητήρα V8, οι άλλες 2 φθηνότερες παραλλαγές ήταν διαθέσιμες με έναν πιο οικονομικό 4-κύλινδρο κινητήρα, αλλά δεν κατασκευάστηκαν για την αγορά, εκτός από τα πρωτότυπα. Το GAZ-3105 δεν ήταν πολύ επιτυχημένο και μόνο 55 τέτοια οχήματα κατασκευάστηκαν πριν από το τέλος της παραγωγής το 1996. Ωστόσο, η GAZ δεν εγκατέλειψε το έργο της για την ανάπτυξη ενός εντελώς νέου και πιο σύγχρονου διαδόχου της παλιάς σειράς Volga της δεκαετίας του 1960. Έτσι, άρχιζε να σχεδιάζετε το GAZ-3111.

Το όχημα προοριζόταν να διαθέτει ABS, υδραυλικό τιμόνι, κλιματισμό, αυτόματο κιβώτιο ταχυτήτων και κυρίως κινητήρες V6 και ακόμη και V8 ως στάνταρ, μαζί με δερμάτινο εσωτερικό. Ο εξωτερικός σχεδιασμός ήταν εντελώς νέος και περιείχε πολλές ρετρό στιλιστικές ενδείξεις επηρεασμένες από το GAZ-21 που αναπτύχθηκαν σε συνεργασία με μια εταιρεία με έδρα τις ΗΠΑ. Podorozhansky M. GAZ-3115: The First Look at the New Volga // Autoreview. — 2003. — No 6.

Ωστόσο, τα προβλήματα άρχισαν να αυξάνονται στο κόστος παραγωγής, καθώς κάποιες λεπτομέρειες έπρεπε να δανειστούν από τα παλαιότερα μοντέλα, τουλάχιστον στην αρχή, όπως ο άξονας από το GAZ-14. Τα μοντέλα προπαραγωγής δεν είχαν το αυτόματο κιβώτιο ταχυτήτων και ο κινητήρας ήταν ο ίδιος ZMZ-4062.10. Παρουσιάστηκε για πρώτη φορά το 1998, η παραγωγή είχε προγραμματιστεί να ξεκινήσει το 2000 με παραδόσεις 53 αυτοκινήτων. Η GAZ προόριζε το GAZ-3111 ως αντικατάσταση του GAZ-3105 και οραματίστηκε ένα ποσοστό 21 χιλιάδων ετησίως, αλλά μόνο 342 παραδόθηκαν το 2001 και 20 το 2002, ενώ άλλα εννέα το 2004 προτού σταματήσει όλη η παραγωγή.

Το GAZ-3111 ήταν μια αποτυχία όσον αφορά το μάρκετινγκ και τη ζήτηση. Η υψηλή βασική του τιμή και η κακή φήμη που είχε η μάρκα Volga τη δεκαετία του 1990 σήμαινε ότι όσοι μπορούσαν να το αντέξουν οικονομικά, θα επέλεγαν ένα ξένο αυτοκίνητο όπως η Mercedes E-class ή η BMW Σειρά 5 με την οποία το GAZ-3111 προοριζόταν να ανταγωνιστεί.

Συνολικά, παρήχθησαν περίπου 500 αυτοκίνητα.

 Αναφορές 

 εξωτερικοί σύνδεσμοι 

 Επίσημη σελίδα στον ιστότοπο της GAZ (αρχειοθετημένη)

Κατηγορία:Μοντέλα GAZ
Κατηγορία:Αυτοκίνητα πολυτελείας